198 Linnsei Exercitatio Botanico-Physica 



fit fructus nisi flos prius fuerit, nullusque in regno animali foetus sine 

 praevio congressu ; si igitur absque dubio flos aeque necessarium est 

 antecedens fructus, atque organa genitalia maris et feminae foetus, 

 inde omnino sequitur, in flore necessario reperiri debere ipsa organa 

 generationis, quae in illo vicem maris et feminae suppleant. 



§ VII. 



Cum igitur perspicuum sit, in flore plantae genitalia inesse, omni- 

 bus plantis inter se comparatis, patebit, probatam esse veritatem, 

 omnes, quae pistillum cum rudimento fructus habent, feminas, con- 

 tra, quae stamina cum apicibus, mares, quae vero utraque habent, 

 hermaphroditos esse ; quod posthac demonstrabo. 



§ viii. 

 Partes florum sunt : 



1. Calyx seu ollula, cui affixa sunt 



2. Petala seu folia in ipso flore ; 



3. Stamina, quibus semper insident 



4. Apices seu antherae ; 



5. Pistillum seu Stylus, qui insistit 



6. Fructui, qui in Capsulam abit. 



§ IX. 



Omnes flores, mihi obvenientes, cum inspexero, permulta inveni 

 genera quae calyce careant, ut Tulipa, Mesonora, Tusai, Muscari, 

 Hyacinthus &c, quorum tamen fructus maturescit et seri potest; 

 calyx igitur non necessarius est ad fructificationem. 



§x. 



Si quaeris, an petala, in quibus Tournefortius, Rivinus et alii Bo- 

 tanicen totam fundarunt, organa sint generationis, facile invenies, 

 eadem innumeris deesse floribus, ut omnibus Apetalis, Stamineis et 

 Amentaceis ; e. gr. gramini Cyperoidi, Scirpoidi, Sparganio, Corylo, 

 Quercui, Ficui &c. &c. Hi omnes semina fecunda proferunt ; unde 

 sequitur etiam petala parum ad fructum parandum conferre. 



§ XI. 



Si autem de staminibus cum apicibus, et pistillis cum fructu in- 

 vestigaveris, ea semper adesse invenies, his scilicet tribus modis ; 



§ XII. 



a. Maxima pars plantarum in uno eodemque flore et stamina et 

 pistillum habent, ut Liliago 1 , Tunica 2 , Hottonia 3 , Trientalis 4 , Dort- 

 manna 5 , Hypopithys 6 , Odontites 7 , Subularia 8 , Draba 9 , Rorella 10 , Por- 

 tula 11 , Stellaria 12 , Trollius 13 , Cynapium 14 , Cracca 15 , Corallorrhiza 16 , 

 Morocarpus' 7 , Pinastella 18 , Scirpoides 19 , Tetralix 20 , Ledum 21 , Pilu- 

 laria 22 , ceteraeque fere omnes. 



i Vaill. 8 Raii Syn. iii. 16 Kram. et Rupp. 



2 Rupp. 9 Dill. N. pi. g. 17 Rupp. 



3 Boerhav. 10 Dill. Cat. 18 Dill. N. pi. g. 



4 Rupp. Fl. Jen. " & 12 Dill. N. pi. g. 19 Mont. 



6 Rudb. f. Act. Lit. Sv. 13 Rupp. Fl. Jen. *> & 2V Rupp. 



• & 7 Dillen. N. pi. g. 14 & 15 Rivin. pent. irr. • Vaill. 



